Video Explozie de culoare în toată India. Festivalul Holi, sărbătorit de milioane de indieni: ce tradiţii respectă în ziua care marchează sosirea primăverii
Milioane de indieni au sărbătorit ieri festivalul Holi. Au dansat pe muzică festivă, au făcut schimb de mâncare și băutură și au aruncat unii în alții cu pudră roșie, verde, albastră și roz.
Cunoscut pe scară largă drept festivalul hindus al culorilor, Holi marchează sosirea primăverii în India.
Legenda de la care a pornit festivalul Holi
Holi se bazează pe legenda hindusă a lui Holika, o femeie demon, care încearcă să-și omoare nepotul Prahlad pentru că i se închină zeului hindus Vishnu. Dar Prahlad supraviețuiește în mod miraculos focului care arde, în timp ce Holika este mistuită de flăcări, scrie BBC.
În cadrul festivităților, focurile sunt aprinse cu o seară înainte de Holi, cu credința că vor distruge răul, astfel încât binele să triumfe.
Într-un sat de lângă Gandhinagar, capitala statului Gujarat, duminică seara a fost aprins un foc uriaș din 200 de tone de lemn.